Stephan eet, slaap en droom sport. Hy het in 1999 as 'n vryskutomroeper by 'n gemeenskapsradiostasie in Bloemfontein begin werk waar hy elke dag ondermeer sportverslae gedoen het.
Die groot vreugdes in sy lewe is sy vrou en twee seuns. Hulle is altyd aan sy sy langs die sportveld. Hy hou daarvan om gholf te speel en om saam met 'n paar pêlle om die braaivleisvuur te kuier.
Sy droom om 'n rugbykommentator te word, het waar geword met sy aanstelling as vryskutkommentator by RSG.